গতকাল ভারতে রওনা দেওয়ার আগে বিনোদের সঙ্গে কথা হয় রাইজিংবিডির। তিনি বলেন, ‘প্রতিযোগিতার উদ্বোধন হবে ২৮ তারিখে দিল্লির তালকাটোরা ইনডোর স্টেডিয়ামে। প্রত্যেকে নিজ দেশের সংস্কৃতির সঙ্গে মিল রেখে পোশাক পড়বো সেখানে, আমি ঠিক করেছি পাঞ্জাবি আর মুজিব কোর্টে নিজেকে সাজাবো সেদিন। সেখানে দেশের পক্ষ থেকে ৩০০ শব্দে একটি বক্তব্যও দেয়া লাগবে, সেদিনই তাদের কলকাতা নেয়া হবে। প্রথম রাউন্ডে দুটো রেসিপি তৈরি করে দেখাতে হবে, যেটা আয়োজকরাই ঠিক করে দিয়েছেন।’